[{"text_idx": "#000000", "text": "C\u0302ina prezidanto Xi Jinping merkrede vespere interparolis kun indonezia prezidento Joko Widodo en Balio, Indonezio. Ili atingis gravajn konsentojn pri konstruo de c\u0302ina-indonezia komunumo kun komuna estonteco."}, {"text_idx": "#000001", "text": "Xi kaj Widodo unue vidis teston de manipulo de G\u0302akart-Bandunga Rapidega Fervojo per videoligo kaj videon prezentantan atingojn de c\u0302ina-indonezia kunlaboro."}, {"text_idx": "#000003", "text": "La du s\u0302tatestroj sekve interparolis."}, {"text_idx": "#000004", "text": "Xi gratulis Indonezion pro g\u0302ia sukcesa okazigo de la pintkunveno de Grupo 20 (G20)."}, {"text_idx": "#000005", "text": "Xi diris, ke la 20-a Nacia Kongreso de la Komunista Partio de C\u0302inio (KPC\u0302) difinis la centran taskon de la KPC\u0302 sur la nova vojag\u0302o en la nova epoko. Li diris, ke ankau\u0306 Indonezio faras rapidan progreson al realigo de Indonezia Vizio 2045 difinita por la landa centa datreveno."}, {"text_idx": "#000006", "text": "C\u0302inio estas preta mano-en-mane kun Indonezio subteni kaj helpi unu la alian sur vojag\u0302oj antau\u0306en."}, {"text_idx": "#000008", "text": "Xi diris, ke C\u0302inio dau\u0306re kurag\u0302igos elstarajn c\u0302inajn kompaniojn partopreni en gravaj projektoj de infrastruktura konstruado, c\u0302eesti al disvolvo de indonezia nova c\u0302efurbo kaj Norda Kalimantan-Industria Parko, kaj plivastigi kunlaboron en cifereca ekonomio, verda disvolvo kaj aliaj kampoj."}, {"text_idx": "#000009", "text": "Widodo diris, ke la G\u0302akart-Bandunga Rapidega Fervojo estas simbolo de la strategia kunlaboro inter la du landoj. Indonezio pretas kunlabori kun C\u0302inio kaj doni c\u0302iujn energiojn por garantii, ke la fervojo ekfunkciu en la venonta jaro lau\u0306plane."}, {"text_idx": "#000010", "text": "Li menciis, ke Indonezio laboros kun C\u0302inio por sukcesigi gravajn projektojn inkluzive de la Regiona Ampleksa Ekonomia Koridoro, la \"Du Landoj, Du Parkoj\" kaj Norda Kalimantan-Industria Parko. Li esperis, ke la du flankoj profundigos strategian kunlaboron kaj praktikan kunlaboron kaj kune konstruos c\u0302ina-indonezian komunumon kun komuna estonteco."}, {"text_idx": "#000011", "text": "La du gvidantoj kune atestis subskribon de la Plano de Ago por Fortigi la Ampleksan Strategian Partnerecon inter la Popola Respubliko de C\u0302inio kaj la Respubliko de Indonezio (2022-2026), kunlabora plano pri la iniciato Zono kaj Vojo, kaj kunlaboraj dokumentoj pri la kampoj ekonomia, komerca, dig\u0302ita ekonomio, trejnado de profesio kaj medicinaj plantoj."}]